**נוהל טיפול בחובות בעייתיים ובגביית חוב**

נוהל זה משמש את כל הקרנות המקבלות שירותי מרכז חובות בעייתיים מקרן השתלמות לרוקחים בע"מ.

בקרנות בהן לא קיימת "ועדת משנה לאשראי", הכוונה הינה ל-"וועדת השקעות".

1. **מטרה**

מטרת הנוהל היא הבטחת מסגרת להיערכות הקרן ויצירת מערכת בקרה שוטפת אחר חובות, לצורך הערכה ובחינת מצב החוב בתיק נכסי ההשקעה שבניהול הקרן, לצורך טיפול בחוב בעייתי ולצורך גיבוש החלטה בדבר אמצעים בהם יש לנקוט לגביית החוב ובדבר השתתפותנו בתהליך הסדר חוב ובהתאם לפרק ניהול נכסי השקעה (פרק 4, שער 5 לקודקס הרגולציה)

נוהל זה רלוונטי כל עוד סך הנכסים המנוהלים על ידי הקרן אינו עולה על 5 מיליארד ש"ח.

1. **הגדרות**

בנוהל זה -

**"אשראי מוחרג"** – אשראי אגב פעילות השקעות שהוא אחד מאלה:

* 1. הלוואה לסוכן לווה המובטחת בתזרים עמלות עתידי, בהתאם לתנאים הקבועים בחוזר המפקח שמספרו 2005-1-2;
  2. פיקדון בבנק ופיקדון בחשכ"ל ;
  3. נייר ערך ממשלתי ונייר ערך שהונפק על ידי בנק ישראל;
  4. נייר ערך שהונפק על ידי מדינת חוץ מאושרת;
  5. השאלת נייר ערך לחבר בורסה או לבנק;
  6. עסקה שהצד הנגדי לה הוא "צד נגדי מרכזי" (CCP - Central Counter Party), חבר בורסה, בנק או מבטח, אלא אם יש בה חשיפה של הקרן, במישרין או בעקיפין, לעמידתו בהתחייבויותיו של בעל חוב אחר שאינו מדינת ישראל, בנק ישראל או מדינת חוץ מאושרת;
  7. סכומים שניתן להיפרע מהם באופן מידי, אם הלווה אינו עומד בתנאי החבות, המובטחים בהתחייבות בלתי חוזרת ובלתי מותנית לשיפוי על ידי בנק, חברת ביטוח, בנק ישראל, מדינת ישראל או מדינת חוץ מאושרת.

**"הסדר חוב"** - הסדר שלפיו הקרןאו קבוצת בעלי חוב אשר הקרןנמנית עליה, מסכימים עם הלווה, על תנאים שונים מהתנאים שנקבעו במועד מתן ההלוואה או במועד ההנפקה, לפי העניין;

**"חוב"** - אשראי אגב פעילות השקעות, כהגדרתו להלן, למעט אשראי מוחרג ולמעט חוב שהונפק מחוץ לישראל;

**"אשראי אגב פעילות השקעות" –** השקעה, אשר יש בה חשיפה של הקרן, במישרין או בעקיפין, לעמידתו של בעל חוב בהתחייבויותיו, לרבות העמדת הלוואה, רכישת הלוואה, השקעה באגרת חוב, השאלת נייר ערך, מימון פרויקטים, עסקה בנגזרים ועסקה עתידית, ולגבי התחייבויות שאינן תלויות תשואה של חברת ביטוח – לרבות תשלום מקדמות, למעט מקדמות לספקים, וכן מתן ערבות, ובכלל זה ערבות במסגרת חוזה ביטוח;

**"חוב בהשגחה מיוחדת"** - חוב שלאור הערכת מצבו הפיננסי של הלווה רואה הקרן צורך להגביר את אמצעי המעקב והפיקוח לגביו;

**"חוב בעייתי"** - חוב בהשגחה מיוחדת, חוב מסופק או חוב בפיגור, לרבות חוב שנקבע לגביו הסדר חוב;

**"חוב בפיגור"** - סך כל החוב, אם לא נפרע, כולו או חלקו במועד שנקבע לפירעון אותו חלק לפי תנאי ההסכם ולגבי חוב לא סחיר בתוך 30 ימים מהמועד האמור;

**"חוב מסופק"** - חוב, או חלק ממנו, שלהערכת הקרן הסיכויים לגבותו נמוכים.

1. **כללי**

נוהל זה מתייחס לקיומה של בקרה שוטפת אחר מצב חוב ולקיומו של תהליך עבודה מובנה, שיתקיים בקרן לזיהוי מוקדם של ירידה באיכות האשראי, זיהוי מוקדם של כשלים במשך חיי חוב ולזיהוי ואיתור חוב בעייתי (להלן – "**תהליך הערכת מצב חוב**"). כמו כן מתייחס הנוהל לפעולות בהן יש לנקוט לטיפול בחוב כאמור ולרבות:

* 1. מעקב שוטף אחר מצב כלל הלווים ומצב החוב, לרבות בחינת יכולת עמידת הלווים בסעיפי הסכם החוב (התניות פיננסיות ואחרות) ובחינה שוטפת של מצב הביטחונות וההפסד הצפוי בהינתן חדלות פירעון;
  2. הגורמים שייטלו חלק בתהליך הערכת מצב חוב כמפורט בסעיפים 4 ו-5 להלן.
  3. הבקרות הנדרשות בתהליך על מנת לוודא שאיתור חובות בעייתיים, החלטות בדבר סיווגם ואופן הטיפול בהם, לא יבוצעו באופן בלעדי על ידי גורמים העוסקים בהקצאת אשראי.
  4. עקרונות תהליך הערכת מצב החוב, תדירות ביצוע התהליך, ועקרונות לסיווג חוב בעייתי ולטיפול בחוב כאמור בהתאם למהות החוב (אג"ח סחיר, אג"ח לא סחיר, וכיו"ב) ולסיווגו יהיו בהתאם לסעיפים 4-6 להלן.

1. **מרכז חובות בעייתיים**

באחריות הנהלת החברה למנות גורם אחראי על ביצוע תהליך הערכת מצב חוב ("**מרכז חובות בעייתיים**").

1. תנאים לכהונת מרכז חובות בעייתיים כיחיד:
   * 1. הוא בעל מומחיות וניסיון מוכחים בתחום האשראי או ההשקעות.
     2. הוא אינו עוסק בייזום אשראי ואינו חבר בוועדת השקעות של החברה.
2. מרכז חובות בעייתיים ייעזר בבעלי תפקידים שיהווה צוות פורום חוב (יחידו: "פורום חוב"), שיתקיימו בו כל אלה:
   * 1. כל אחד מחברי הצוות יהיה מי שהוא בעל מומחיות וניסיון מוכחים בתחום ההשקעות.
     2. רוב חברי הצוות, יהיו כאלה שאינם עוסקים בייזום אשראי בחברה.
     3. אף אחד מחברי הצוות אינו מכהן כדירקטור ו/או חבר ועדת השקעות בחברה.

**5. תהליך הערכת מצב חוב- מרכז חובות בעייתיים**

א. באחריות מרכז חובות בעייתיים, באמצעות פורום חוב, יבחין בין חובות בעייתיים לחובות אחרים בשים לב, לשינויים במצבם הפיננסי של לווים ובכושר הפירעון שלהם, ובהתבסס, בין היתר, על ניתוח דוחות כספיים, דיווחים של החברה המנפיקה לרשות ניירות ערך, דיווחים של הלווה לגופים המוסדיים, אינדיקאטורים מהשוק המשני הסחיר, עמידתם של הלווים בהתניות חוזיות ואמות מידה פיננסיות, הערכת בטוחות שניתנו כנגד חוב, שינויים במעמדו של על החוב וקדימות החוב. מובהר בזאת, כי פורום חוב מתבצע ברמת הקבוצה (בריכוז של חברת האם).

ב. באחריות מרכז חובות בעייתיים לסווג את החובות הבעייתיים לקבוצות הבאות: חוב בהשגחה מיוחדת, חוב בפיגור, חוב מסופק.

**6. תהליך בחינה ועדכון שוטף של החוב**

1. אחת לשבועיים, באחריות פורום חוב לבצע תהליך בחינה ועדכון שוטף של החוב ("**הבדיקה השוטפת**").
2. במסגרת הבדיקה השוטפת, פורום חוב יבדוק, בין היתר, את הנתונים שלהלן: בדיקת תשואות האג"ח שהונפקו על ידי החברה הלווה, בדיקת דיווחים של החברה הלווה לרשות ני"ע.
3. באחריות פורום חוב לדווח למרכז חובות בעייתיים אודות ממצאי הבדיקה השוטפת.

1. **תהליך הערכת מצב חוב**

א. תהליך הערכת מצב חוב מתבצע אחת לרבעון.

ב. בהתקיימות אירוע כלכלי/מדיני חריג אשר לדעת הגורם המרכז ו/או יו"ר ועדת השקעות ו/או מנכ"ל החברה עשוי להשפיע על המשק ועל הורדת דירוג האשראי של הלווים ו/או של המדינה יבוצע תהליך הערכת מצב חוב של כלל החוב בתדירות עליה ימליצו הגורמים האמורים ובלבד שתהיה גבוהה יותר מהתדירות הקבועה בסעיף א' לעיל. מובהר כי באם תינתן יותר מהמלצה אחת, התדירות תקבע על ידי ההמלצה המחמירה.

1. בהתקיימות האירועים המפורטים בנספח א' ו/או בכל מקרה אחר בו ישנה אינדיקציה לפגיעה ביכולת הלווה להחזיר את החוב לרבות בעת קבלת הודעה מהנאמן לחוב או מהלווה יתבצע תהליך הערכת חוב ספציפי, בתדירות שלא תפחת מפעם בחודש או בתדירות גבוהה יותר לפי המלצת מרכז חובות בעייתיים ו/או יו"ר ועדת השקעות ו/או מנכ"ל החברה, על פי ההמלצה המחמירה מביניהם.
2. **הטיפול בחובות בעייתיים, ניהולם והליכים לגביית החובות מיום שזוהו כחובות בעייתיים**
   1. **אופן הטיפול בחוב בעייתי**, ייקבע על ידי מרכז חובות בעייתיים ומנהל ההשקעות. ההחלטה לגבי אופן הטיפול בחוב העולה על 1 מליון ש"ח לקופה ו/או המהווה מעל 3% מכלל החוב לקופה, יובא לאישור ועדת השקעות. ככל והתקבלה החלטה לאופן הטיפול בחובות שאינו העולה על 1 מיליון ש"ח לקופה ו/או המהווה מעל 3% מכלל החוב לקופה, באחריות מרכז חובות בעייתיים לעדכן את ועדת ההשקעות בישיבה העוקבת לאחר קבלת ההחלטה כאמור.
   2. **המטרה ככלל** - לחבור לקבוצת גופים מוסדיים ולפעול בשיתוף פעולה לגביית החוב ויחד לבחון את  
       האפשרויות העומדות על הפרק לרבות הליכים משפטיים/מימוש בטחונות/הסדר חוב, הכל בהתאם  
       לנסיבות. לשם כך, יש לבחון בין היתר את רשימת הגופים המוסדיים העיקריים המחזיקים בכל סדרה  
       של אגרת חוב קונצרנית אשר מפורסמת על ידי רשות שוק ההון, ביטוח וחסכון. ככלל, כאשר חלקה של החברה בחוב הנו נמוך מ-5%, תנסה החברה לבחון את פעילות הגופים הנושים  
       המשמעותיים ולשתף פעולה עמם מתוך מטרה לחסוך בעלויות ומתוך הכרה כי השפעתה במקרים  
       מסוימים הינה שולית.

כאשר חלקה של החברה בחוב עולה על 5%, תפעל החברה לחבור לגופים נוספים על מנת לשתף

פעולה בנקיטת הליכים כנגד הלווה לשם הגברת האפקטיביות והקטנת עלויות.

במקרים בהם יש בטוחות ספציפיות לטובת החוב, תפעל החברה על פי שיקול דעתה ותבחן את מגוון  
 האפשרויות העומדות על הפרק תוך מתן עדיפות לפעול למימוש בטוחות קיימות וניהולם באופן עצמאי.

ההליכים לגביית החוב ייקבעו בהתחשב במכלול האפשרויות המנויות בסעיף ז' להלן ותוך בחינת  
 בחינת הנסיבות הספציפיות של החוב.

* 1. הגורמים העשויים לשמש **נציגי החברה** בנציגות בעלי חוב של מס' גופים מוסדיים הינם:
     1. בחוב של סך העולה על 1 מ' ₪ בקופה או אשר מהווה למעלה מ- 3% מתיק הנכסים של החברה תיוצג החברה על ידי מנכ"ל החברה ויועץ משפטי. מובהר כי הגורמים האמורים יהיו מוסמכים למנות גורם חיצוני לשם ייצוגם בהליך זה על פי שיקול דעתם.
     2. בחוב אשר אינו עונה על אף אחד מהקריטריונים, תיוצג החברה על ידי היועץ המשפטי ומנהל מחלקת השקעות.
  2. הגורמים העשויים לשמש נציגי החברה באסיפת בעלי חוב שעניינה הסדר חוב או נקיטת אמצעים להבטחת החוב הינם יועץ משפטי ומנהל מחלקת השקעות.
  3. כאשר מסיבות שונות מתעורר צורך לקבל החלטה באופן מהיר כמו לדוג' בעת אירוע משברי בחברה הלווה ואשר בעקבותיו יש לנקוט בהליכים מהירים ו/או לקבל החלטה במהירות, לאחר היוועצות עם הגורמים המקצועיים (מרכז חובות בעייתיים, מנהל מחלקת השקעות יועמ"ש) יתקבל אישור באמצעות ישיבה טלפונית שלא מן המניין עם מנהל ההשקעות, מרכז חובות בעייתי, יועמ"ש ומנכ"ל החברה.
  4. ועדת השקעות של החברה תדון בדרכים ובאמצעים לגביית חוב אשר זוהה כחוב בעייתי ואשר נמצא בתחום טיפולה. בין היתר ישקול הגורם הרלבנטי צעדים אלה:
     1. פנייה יזומה ללווה או פניה ייזומה לנאמן החוב, במטרה לפעול מול הלווה לפירעון מוקדם של החוב, לשיפור תנאי החוב או לארגון מחדש של החוב;
     2. פנייה יזומה לבעלי חוב אחרים, לרבות גופים מוסדיים אחרים ותאגידים בנקאיים, במטרה לפעול ביחד מול הלווה לפירעון מוקדם של החוב, לשיפור תנאי החוב ו/או לארגון מחדש של החוב;
     3. מינוי גורם חיצוני לרכז עבור החברה ביחד עם גופים מוסדיים אחרים את הטיפול בחוב;
     4. שיתוף פעולה עם בעלי חוב אחרים במסגרת אסיפת בעלי חוב;
     5. צורך בנקיטת אמצעים משפטיים כנגד הלווה;
     6. שיתוף פעולה עם בעלי חוב אחרים במקרה של בטוחות זהות המשרתות חובות שונים של הלווה;
     7. צורך בדרישה למימוש מיידי של בטוחות וניהול עצמאי של הבטוחות;
     8. צורך בפנייה לערבים לחוב;
     9. צעדים אחרים להבטחת גביית החוב.
  5. במסגרת ההמלצה לועדת ההשקעות בדבר אופן הטיפול ישקלו **מנהל ההשקעות ומרכז חובות בעייתיים כל אחד מהצעדים המנויים** לעיל, מידת ישימות עלויותיו והשלכותיו.
  6. **החלטה בדבר אמצעים שיינקטו על ידי החברה ובדבר השתתפותה בנציגות בעלי חוב**
     1. ועדת השקעות תדון ותחליט בדבר הצעדים שיינקטו על ידי החברה ביחס לחוב שסווג כבעייתי ומצוי בתחום טיפולה.

החלטה של ועדת ההשקעות שלא לקיים שיתוף פעולה עם בעלי חוב אחרים, שלא להשתתף בנציגות בעלי חוב או שלא לנקוט בצעדים משפטיים כנגד לווה, תבוסס על חוות דעת בהתייחס להיבטים משפטיים וכלכליים, בדבר ההשלכות האפשריות על כספי החוסכים באמצעות החברה ובדבר אמצעים חלופיים לגביית החוב.

**החלטה בדבר אישור תנאי הסדר חוב**

* + - * 1. לצורך קבלת החלטה בדבר אישור הסדר חוב שבתחום טיפולה תקבל ועדת ההשקעות בדיקת נאותות מעודכנת על מצב הקרן הלווה, בהסתמך על מצגים שיתקבלו מהקרן הלווה או מגורם אחר, הכוללת דוחות וניתוחים, המאפשרים לבסס את ההחלטה בדבר הטיפול בחוב, בין היתר, בעניינים אלה, ככל שהם מהותיים ורלבנטיים:

ניתוח תזרים המזומנים, רווח והפסד והמאזן של הקרן הלווה, בארבעת הרבעונים שקדמו למועד הדיון באישור ההסדר;

דוח אודות רכישות חוזרות של ניירות ערך שהנפיקה הקרן הלווה במהלך ארבעת הרבעונים שקדמו למועד הדיון באישור ההסדר;

דוח אודות מצבת החובות העדכנית וחובות שנפרעו במהלך ארבעת הרבעונים שקדמו למועד הדיון באישור ההסדר, הכולל לפחות את אלה:

היקף החובות – פירוט כל חוב בנפרד;

פירוט הגורמים המלווים בכל חוב;

הבטוחות שניתנו כנגד כל חוב, לרבות ערבויות אישיות וערבויות של צדדים שלישיים;

התניות פיננסיות ואחרות שנקבעו לגבי כל חוב.

לוח סילוקין של כל חוב בנפרד;

דוח אודות ההחזקות העדכניות של נכסי הקרן הלווה, שווים ההוגן ותזרים המזומנים העשוי לנבוע מהם;

דוח אודות מצבת השעבודים של נכסי הקרן הלווה;

דוח בדבר הסכמים שיש לקרן הלווה עם שותפים בנכסיה;

דוח בדבר מצבת המנהלים של הקרן הלווה ותנאי העסקתם;

דוח בדבר הסכמים של הקרן הלווה עם בעלי עניין ופירוט עסקאות שבוצעו עימם בארבעת הרבעונים שקדמו למועד הדיון באישור ההסדר;

דוח בדבר הוצאות הנהלה וכלליות של הקרן הלווה.

* + - * 1. מבלי לגרוע מהאמור בסעיף 1, ועדת השקעות תבחן בעת אישור הסדר האם נכללו בו אלה, ככל שהם רלבנטיים להסדר המוצע:

תכנית עבודה דו שנתית לקרן הלווה, ובכלל זה תכנית התייעלות;

התניות פיננסיות ואמות מידה אחרות להפרת תנאי ההסדר והעמדת החוב לפירעון מידי;

הוראות מפורטות באשר לפיקוח בעלי החוב על יישומו;

פירוט דוחות שיוגשו על ידי הקרן הלווה לצורך מעקב אחר יישום ההסדר.

* 1. החלטה שלא לאשר הסדר חוב, לרבות בנסיבות בהן ההחלטה אינה מחייבת דיון בוועדת השקעות, תתועד, לרבות הנימוקים המשפטיים והכלכליים שהיוו בסיס להחלטה שנתקבלה.
  2. רכישה חוזרת של אגרות חוב קונצרניות שהנפיק הלווה

החלטה בדבר היענות להצעת מנפיק לרכישה חוזרת של אגרות חוב קונצרניות שהנפיק ואשר מהוות חלק מנכסי קופת גמל שבניהול הקרן ואשר מצויה בטיפול ועדת השקעות, כאשר ידוע לקרן כי המנפיק הוא הצד הנגדי לעסקה, טעונה אישור מראש של ועדת ההשקעות. היה שיעורן של אגרות החוב שמכרה הקרן במסגרת הצעה כאמור גבוה מ-10% משווי אגרות החוב שבמחזור או שהיה שוויין גבוה מ-20 מליון ₪, יחולו לגבי המכירה הוראות נוהל זה החלות לגבי הסדר (סעיף י' לעיל).

1. **החלטה בדבר אישור הסדר חוב** –
   * + 1. לצורך קבלת החלטה בדבר אישור הסדר חוב, באחריות מרכז חובות בעייתיים, באמצעות פורום חוב, לבצע בדיקה נאותות מעודכנת על מצב החברה הלווה, בהסתמך על מצגים שיתקבלו מהחברה הלווה או מגורם אחר, הכוללת דוחות וניתוחים המאפשרים לבסס את ההחלטה בדבר טיפול בחוב, בין היתר, בעניינים אלה, ככל שהם מהותיים ורלבנטיים: ניתוח תזרים המזומנים, רווח והפסד והמאזן של החברה הלווה במהלך ארבעת הרבעונים שקדמו למועד הדיון באישור ההסדר.
       2. דוח אודות רכישות חוזרות של ני"ע שהנפיקה החברה הלווה במהלך ארבעת הרבעונים שקדמו למועד הדיון באישור ההסדר.
       3. דוח אודות מצבת החובות העדכנית וחובות שנפרעו במהלך ארבעת הרבעונים שקדמו למועד הדיון באישור הסדר החוב, הכולל לפחות את הנתונים שלהלן:
          1. היקף חובות – פירוט כל חוב בנפרד;
          2. פירוט הגורמים המלווים כל חוב;
          3. הבטחונות שניתנו כנגד כל חוב, לרבות ערבויות אישיות וערבויות של צדדים שלישיים;
          4. התניות פיננסיות ואחרות שנקבעו לגבי כל חוב.
       4. לוח סילוקין של כל חוב בנפרד.
       5. דוח אודות המצבת העדכנית של נכסי החבה הלווה, שווים ההוגן ותזרים המזומנים העשוי לנבוע מהם.
       6. דוח אודות מצבת השעבודים של נכסי החברה הלווה.
       7. דוח בדבר הסכמים שיש לחברה הלווה עם שותפים בנכסיה.
       8. דוח בדבר מצבת המנהלים של החברה הלווה ותנאי העסקתם.
       9. דוח בדבר הסכמים של החברה הלווה עם בעלי עניין ופירוט עסקאות שבוצעו עימם בארבעת הרבעונים שקדמו למועד הדיון באישור ההסדר.
       10. דוח בדבר הוצאות הנהלה וכלליות של החברה הלווה.
     1. מבלי לגרוע מהאמור בסעיף 1 לעיל, בעת אישור הסדר ייבדקו הנושאים שלהלן, ככל שהם רלבנטיים להסדר המוצע. באחריות מרכז חובות בעייתיים, באמצעות פורום חוב, לרכז את המידע שלהלן, כלל ורלוונטי:
        1. תוכנית עבודה דו שנתית לחברה הלווה, ובכלל זה תכנית התייעלות.
        2. התניות פיננסיות ואמות מידה אחרות להפרת תנאי ההסדר והעמדת החוב לפירעון מיידי.
        3. הוראות מפורטות באשר לפיקוח בעלי החוב על יישומו.
        4. פירוט דוחות שיוגשו על ידי החברה הלווה לצורך מעקב אחר יישום ההסדר.
     2. החלטה שלא לאשר הסדר חוב, לרבות הנסיבות בהן ההחלטה אינו מחייבת דיון בועדת ההשקעות, תתועד על ידי מרכז חובות בעייתיים ו/או פורום חוב, לרבות הנימוקים המשפטיים והכלכליים שהיוו בסיס להחלטה שנתקבלה.
     3. רכישה חוזרת של אגרות חוב קונצרניות שהנפיק הלווה

החלטה בדבר היענות להצעת מנפיק לרכישה חוזרת של אגרות חוב קונצרניות שהנפיק ואשר מהוות חלק מנכסי קופת גמל שבניהול החברה ואשר מצויה בטיפול ועדת השקעות, כאשר ידוע לחברה כי המנפיק הוא הצד הנגדי לעסקה, טעונה אישור מראש של ועדת ההשקעות. היה שיעורן של אגרות החוב שמכרה החברה במסגרת הצעה כאמור גבוה מ-10% משווי אגרות החוב שבמחזור או שהיה שוויין גבוה מ-20 מיליון ש"ח, יחולו לגבי המכירה הוראות נוהל זה החלות לגבי הסדר כמפורט בסעיפים 9(1)-9(3) לעיל).

* + 1. באחריות ועדת השקעות לקבוע את אופן הטיפול בחובות בעייתיים ולאשר, כדלקמן:
       1. הסדר חוב בכל הקשור לגבי הלוואות מתואמות ואשראי מסוג אחר, זאת ביחס לכספי עמיתי החברה.
       2. הלוואות מתואמות ואשראי מסוג אחר בהתחייבויות שאינן תלויות תשואה של חברת ביטוח.
    2. באחריות הדירקטוריון לאשר הסדר חוב המוחזק כנגד התחייבויות שאינן תלויות תשואה של חברת ביטוח, ככל שהקצאתו הייתה טעונה אישור בדירקטוריון.

10. . **דיווחים**

1. דיווח לדירקטוריון

אחת לרבעון, באחריות מרכז חובות בעייתיים לדווח לדירקטוריון בדבר תהליך הערכת החוב, חובות שסווגו כבעייתיים והפעולות שננקטו לטיפול.

1. דוח מיידי

באחריות מרכז פורום חוב לדווח למנכ"ל החברה וכן לוועדת השקעות דוח מיידי אודות חוב חדש שזוהה כחוב בעייתי, את המלצותיו לגבי המשך הטיפול בחוב והחלופות שנבחנו, הדוח המיידי יכלול בנוסף גם את אלה, ככל שהם רלבנטיים:

ניתוח מצב החוב ויכולת ההחזר של הלווה;

הערכת קושי פיננסי משמעותי של הלווה;

מתן הערכה לגבי חדלות פירעון או ארגון פיננסי מחדש של הלווה;

הפרה, ככל שהייתה, של הסכם ההלוואה מצד הלווה, ובכלל זה הפרת התניות פיננסיות;

בחינה משפטית והערכה כלכלית של הביטחונות;

בחינה משפטית של סוג האמצעים המומלצים על ידי פורום החוב והשלכותיהם על כספי החוסכים באמצעות החברה;

בחינה של קדימות החוב לגוף המוסדי ביחס לחובות אחרים של הלווה;

בחינת כל ההשקעות האחרות של החברה הקשורות בלווה;

בחינת כלל החשיפות בגוף המוסדי ללווה ולקבוצת הלווים לה הוא משתייך.

1. דוח תקופתי לועדת ההשקעות

אחת לרבעון, באחריות מרכז פורום חוב להגיש דוח תקופתי לועדת ההשקעות לגבי כל אג"ח הלא ממשלתיות וההלוואות המתואמות שבתיק הנכסים של החברה, הכולל את מצבת החובות הבעייתיים שזוהו, על סיווגיהם השונים, ואת ההתפתחות בחובות בעייתיים. הדוח כאמור יכלול בנוסף גם את הפריטים שלהלן:

פירוט כלל החשיפות ללווה מסוים ולקבוצת לווים, אשר חוב מסוים שלהם סווג כבעייתי, לרבות חשיפה לאקוויטי;

פירוט השקעות קשורות אחרות לחוב שסווג כחוב בעייתי;

חתכים של החובות הבעייתיים שזוהו על סיווגיהם השונים לפי קבוצות חוב בעלי מאפייני סיכון דומים, לרבות: סוגי לווים, ענפים ומגזרי פעילות, אזורי פעילות ובטחונות;

שינוי הסיווג של חוב והשיקולים לשינוי, לרבות אירועים אשר הובילו לשינוי בסיווג;

נתונים בדבר חובות בעייתיים חדשים שזוהו והטיפול שננקט לגביהם;

מצב הקשר עם לווים שחוב שהנפיקו סווג על ידי החברה כחוב בעייתי, לרבות הסדרים שהושגו עם לווים בנוגע לחובות בעייתיים;

צעדים שננקטו לשיפור סיכויי הגבייה של חובות בעייתיים;

פירוט אגרות חוב קונצרניות בתיק הנכסים של החברה, אשר נסחרות בתשואה המשקפת מרווח של למעלה מ-10% מעל תשואת איגרות חוב ממשלתיות דומות, אשר לא סווגו כחובות בעייתיים, בצירוף הנימוקים לאי סיווגן כאמור.

1. דיווח לממונה אודות הסדרי החוב בהם נטלה חלק החברה

באחריות עובד מחלקת הכספיים, באמצעות, באמצעות עובד מחלקת הבקרות, לדווח לממונה אודות הסדרי חוב שבמסגרתם בוצע שינוי בתנאי החוב המקוריים, במסגרת הדיווחים הלווים לדוחות הכספיים, והכל כמפורט בטופס 16. יובהר, כי האחריות להכנת הדוח היא על מחלקת הבקרות והעברתו כנדרש למחלקת הכספים לטובת דיווחו לממונה.

**11. דיווחים**

* 1. דיווח לדירקטוריון

הדיווח לדירקטוריון בדבר תהליך הערכת החוב, חובות שסווגו כבעייתיים והפעולות שננקטו לטיפול בהם ייעשה על פי הכללים הבאים:

דו"ח חובות בעיתיים מפורט, בהתאם לפורמט המצ"ב **כנספח ב'** לנוהל זה, יוגש לדירקטוריון פעם ברבעון.

* 1. דוח מיידי ודוח תקופתי

1) מרכז חובות בעייתיים יגישו למנכ"ל החברה, ועדת משנה לאשראי וכן לועדת השקעות דוח מיידי אודות חוב חדש שזוהה כחוב בעייתי, את המלצותיו לגבי המשך הטיפול בחוב והחלופות שנבחנו, בהתאם לפורמט, **נספח ג'** לנוהל זה. הדוח המיידי יכלול בנוסף גם את אלה, ככל שהם רלבנטיים:

ניתוח מצב החוב ויכולת ההחזר של הלווה;

הערכת קושי פיננסי משמעותי של הלווה;

מתן הערכה לגבי חדלות פירעון או ארגון פיננסי מחדש של הלווה;

הפרה, ככל שהייתה, של הסכם ההלוואה מצד הלווה, ובכלל זה הפרת התניות פיננסיות;

בחינה משפטית והערכה כלכלית של הביטחונות;

בחינה משפטית של סוג האמצעים המומלצים על ידי פורום החוב והשלכותיהם על כספי החוסכים באמצעות החברה;

בחינה של קדימות החוב לגוף המוסדי ביחס לחובות אחרים של הלווה;

בחינת כל ההשקעות האחרות של החברה הקשורות בלווה;

בחינת כלל החשיפות בגוף המוסדי ללווה ולקבוצת הלווים לה הוא משתייך.

* + - 1. מרכז חובות בעייתיים ו יגישו למנכ"ל החברה, ועדת משנה לאשראי ככל שרלונטי וכן לועדת השקעות ואחת לרבעון, דוח תקופתי לגבי כל אגרות החוב הקונצרניות שבתיק הנכסים של החברה (בפורמט המצ"ב לנוהל זה **כנספח א'**), ובו גם מצבת החובות הבעייתיים שזוהו, על סיווגיהם השונים, ולגבי ההתפתחות בחובות הבעייתיים (בנוסח המצ"ב **כנספח א'** לנוהל זה); הדוח יכלול בנוסף גם את אלה:

פירוט כלל החשיפות ללווה מסוים ולקבוצת לווים, אשר חוב מסוים שלהם סווג כבעייתי, לרבות חשיפה לאקוויטי;

פירוט השקעות קשורות אחרות לחוב שסווג כחוב בעייתי;

חתכים של החובות הבעייתיים שזוהו על סיווגיהם השונים לפי קבוצות חוב בעלי מאפייני סיכון דומים, לרבות: סוגי לווים, ענפים ומגזרי פעילות, אזורי פעילות ובטחונות;

שינוי הסיווג של חוב והשיקולים לשינוי, לרבות אירועים אשר הובילו לשינוי בסיווג;

נתונים בדבר חובות בעייתיים חדשים שזוהו והטיפול שננקט לגביהם;

מצב הקשר עם לווים שחוב שהנפיקו סווג על ידי החברה כחוב בעייתי, לרבות הסדרים שהושגו עם לווים בנוגע לחובות בעייתיים;

צעדים שננקטו לשיפור סיכויי הגבייה של חובות בעייתיים;

פירוט אגרות חוב קונצרניות בתיק הנכסים של החברה, אשר נסחרות בתשואה המשקפת מרווח של למעלה מ-10% מעל תשואת איגרות חוב ממשלתיות דומות, אשר לא סווגו כחובות בעייתיים, בצירוף הנימוקים לאי סיווגן כאמור.

**12. דיווחים למרכז חובות בעייתיים**

* 1. באחריות מנהל ההשקעות לדווח באופן מיידי אודות זיהוי בעיות פוטנציאליות בחוב מסוים.
  2. מרכז חובות בעייתיים יזומן לכל הדיונים של הגורמים המוסמכים להחליט על אופן הטיפול בחוב בעייתי, בהן נדון אופן הטיפול בחובות בעייתיים.

**13. תיעוד המידע**

* 1. כל החלטה אשר תתקבל על פי נוהל זה, לרבות סיווג החוב ו/או ההליך אשר יינקט בעניינו, תתועד על ידי הגורם המוסמך ותיחתם על ידי מקבל/י ההחלטה.
  2. לתיעוד ההחלטה, יצורפו כל המסמכים ו/או הדוחות ו/או הדיווחים ו/או ההמלצות אשר נבחנו לצורך קבלת ההחלטה.
  3. כמו כן, יתועדו וישמרו כל הפרוטוקולים מהדיונים הפנימיים בקרן אשר נערכו בהתאם לנוהל זה ולרבות דיונים אשר נערכו עם בעלי חוב אחרים בדבר שיתוף פעולה ו/או עם הקרן החייבת וכן כל התכתבות אשר נערכה עם מי מהגורמים הללו.
  4. באחריות מרכז פורום חוב ו\או מי מטעמו לתייק את המסמכים האמורים.

1. **מימון הסדר חוב ונקיטת אמצעים** 
   1. מובהר בזאת כי לעניין תקנה 2(3) לתקנות הפיקוח על שירותים פיננסים (קופות גמל) (הוצאות ישירות בשל ביצוע עסקאות), התשס"ח-2008 יראו בהוצאות הקשורות להסדר חוב או לנקיטת אמצעים משותפים אחרים לגביית חוב, בין אם סחיר ובין אם בלתי סחיר, כהוצאה ישירה בגין הלוואה, ובלבד שההוצאות סבירות.
   2. יש לגבות הוצאות מקופת גמל רק אם מתקיימים כל אלה:
      * + 1. הקרן נושאת בהוצאות בסכום שאינו נמוך מזה שייפרע מכל קופות הגמל שבניהול הקרן.
          2. סכום העלויות בגין תעודת התחייבות נשוא ההסדר אינו עולה על 1% מסכום ההשקעה של קופת הגמל באותה תעודת התחייבות.
   3. ועדת השקעות תקבל דיווחים תקופתיים אודות הוצאות ששולמו מכספי קופת גמל בשל נקיטת אמצעים או בשל גיבוש הסדרי חוב.
   4. במקרה בו מונתה נציגות שהחברים בה הם גופים מוסדיים בלבד הקרן ו/או נציגיה תפעל להשית הוצאות גם על גופים מוסדיים אחרים המחזיקים בתעודת ההתחייבות במועד מינוי הנציגות, בנסיבות בהן הלווה אינו נושא בהוצאות, אף שאינם חברים בנציגות, על פי שיעור החזקתו של כל גוף מוסדי בתעודת ההתחייבות.
      * + 1. ועדת ההשקעות תוודא כי הקרן פועלת אל מול הלווה וגורמים אחרים להחזר הוצאות ששולמו מכספי קופת גמל בשל נקיטת אמצעים או בשל גיבוש הסדרי חוב.
          2. נתקבלו החזרי הוצאות בידי בעלי חוב מאת הלווה. סכום החזר ההוצאות יחולק בין קופת הגמל לקרן, בהתאם לחלקם היחסי במימון ההוצאות.

**נספח א'**

**קריטריונים המצביעים על קשיים בקרן ועל אי וודאות לגבי יכולת החזר חובות הקרן:**

1. תביעות משפטיות תלויות נגד הקרן שאם יאושרו על ידי בית המשפט לא יוכל העסק להמשיך בקיומו.
2. הקרן נמצאת תחת חקירה של הרשות לניירות ערך.
3. ידוע על קשיים פיננסים של בעל השליטה בקרן.
4. הערות רואה החשבון בחוות דעתו לדוחות הכספיים, המצביעות על קשיים בהשגת מימון לפעילות הקרן.
5. רואה החשבון רשם בחוות דעתו הערת עסק חי.
6. אגרות החוב של הקרן נסחרות בתשואה דו ספרתית חריגה לעומת קרנות הדומות לה.
7. פרסומים העשויים להצביע על קשיים פיננסיים ו/או קשיי נזילות של הקרן ו/או של בעלי השליטה.